03.11.2020.

**Biežāk uzdoto jautājumu un atbilžu kopsavilkums**

**Darbības programmas "Izaugsme un nodarbinātība"8.2.2. specifiskais atbalsta mērķis**

**"Stiprināt augstākās izglītības institūciju akadēmisko personālu stratēģiskās specializācijas jomās" 1.un 2.kārta**

|  |  |  |  |
| --- | --- | --- | --- |
| **n.p.k.** | **Jautājums** | **Atbilde** | **Atsauce uz normatīvajiem aktiem** |
| **1.** | Uz ārvalstu docētāja vietu ir pieteikusies persona, kas nav Eiropas Savienības pilsonis, – vai izmaksas, kas saistītas ar darba atļauju un vīzu, ir tiešās attiecināmās projekta izmaksas, vai arī docētājs pats sedz šīs papildu izmaksas?  **#ārvalstu pasniedzējs** | Docētāja, kurš nav ES pilsonis, darba atļaujas un vīzas izmaksas nevar tikt segtas no projekta attiecināmajām izmaksām, jo to neparedz Ministru kabineta noteikumi (turpmāk – MK noteikumi). | MK noteikumu Nr.25[[1]](#footnote-1) 18. un 28.punkts. |
| **2.** | Projekta iesniegumam tika pievienoti 20 nodomu līgumi (5 līgumi katrā studiju virzienā) par docētāju stažēšanos pie komersanta. Vai pareizi saprotam, ka iepirkuma procedūra jāorganizē tāpat, jo kopējā summa par 32 personām, kuras vēlas stažēties, pārsniedz normatīvajos aktos noteikto līgumcenas slieksni? Vai tomēr summas jāizvērtē atsevišķi pa studiju virzieniem, jo nozares ir dažādas, un visi docētāji nedodas uz vienu uzņēmumu? Ja izvērtē pa studiju virzieniem, tad pietiktu ar cenu aptauju katrā virzienā.  **#stažēšanās** | Jā, pretendentu loks stažēšanās nodrošināšanai katrā studiju virzienā būs atšķirīgs, un kopējo plānoto līgumcenu var vērtēt katrai nozarei atsevišķi. Ja slēdzot nodomu protokolus, jau tika veikta iespējamo stažēšanās uzņēmumu apzināšana un cenu izpēte, šis process ir dokumentēts un stažēšanās notiks tajos uzņēmumos, ar kuriem noslēdzāt nodomu protokolus, atkārtotu cenu aptauju var neveikt. Ja ir izmaiņas izvēlēto uzņēmumu lokā, tad būtu jāveic atkārtota cenu aptauja un tā jādokumentē. |  |
| **3.** | Vai iepirkumu plānā ir jāiekļauj informācija par iepirkumu, kura paredzamā līgumcena nepārsniedz 250 EUR slieksni?  **#iepirkumi** | Nē, šāda informācija iepirkumu plānā nav jāiekļauj, un par šādiem iepirkumiem nav obligāti veikt un dokumentēt tirgus izpēti. Pasūtītājs ir tiesīgs nedokumentēt tirgus izpēti, ja iepirkuma paredzamā līgumcena nepārsniedz 1000 *euro* bez PVN. Lūdzam skatīt arī Iepirkumu uzraudzības biroja skaidrojumu <https://www.iub.gov.lv/lv/jaunums/ieteikumi-pasutitajiem-sabiedrisko-pakalpojumu-sniedzejiem-un-finansejuma-sanemejiem-tirgus-izpetes-veiksana>.  Tomēr vēršam uzmanību, ka saskaņā ar MK noteikumu Nr.77  1.pielikuma “Iepirkumu plāns” 5.zemsvītras piezīmi iepirkumu plānā jāiekļauj arī tādi zemsliekšņa iepirkumi, kuru rezultātā tiks slēgts līgums, neatkarīgi no līgumcenas.  Lūdzam skatīt arī informāciju par iepirkumu plāna aizpildīšanu CFLA interneta vietnē sadaļā “Palīgs finansējuma saņēmējam” <https://www.cfla.gov.lv/lv/es-fondi-2014-2020/paligs-finansejuma-sanemejiem/iepirkuma-plans> . | MK noteikumu Nr.77[[2]](#footnote-2) |
| **4.** | Vai visi iespējamie viena veida iepirkuma priekšmeti apvienojami vienā lielā iepirkumā, ņemot vērā esošos un potenciālos augstskolas ES projektus?  Piemēram, juridiskā ārpakalpojuma iepirkuma līgumcena veidosies no katra projekta šim mērķim paredzētā finansējuma kopsummas, neatkarīgi no tā, vai mums šis projekts jau ir apstiprināts vai to tikai plānots apstiprināt.  Lūdzam skaidrot, kā rīkoties, lai izdevumi par juridisko ārpakalpojumu būtu attiecināmi? Piemēram, ja viena projekta vajadzībām pakalpojuma līgums jau noslēgts, vai augstskolai ir jāpārskata savas civiltiesiskās saistības un jālauž līgums?  **#iepirkumi** | Jā, saskaņā ar Publisko iepirkumu likumu (turpmāk – PIL) “Paredzamās līgumcenas noteikšana” visas pasūtītāja vajadzības ir jāņem vērā, nosakot paredzamo līgumcenu un iepirkuma metodi viena iepirkumu priekšmeta iepirkšanai. Iepirkuma priekšmetam piešķirams atbilstošs CPV kods, kurš to vislabāk raksturo. Lūdzam skatīt IUB skaidrojumu <https://www.iub.gov.lv/lv/klasifikacija> .  Ja noslēgts iepirkuma līgums par, piemēram, juridisko pakalpojumu sniegšanu, un tā ietvaros ir sniegti pakalpojumi par visu līgumcenu, pasūtītājs veic jaunu iepirkumu. Ja jaunais iepirkums veicams vienā gadā ar iepriekšējo (kalendārajā gadā vai pasūtītāja finanšu gadā), jāņem vērā pasūtītāja rīcībā esošā informācija par nepieciešamajiem juridiskajiem pakalpojumiem nākamā gada ietvaros vai ilgākā periodā, un arī pamatdarbībā, ja nepieciešams (respektīvi, augstskolai nav noslēgts darba līgums ar juristu).  Ja ir noslēgts līgums par juridiskās palīdzības sniegšanu viena projekta īstenošanā, visdrīzāk, līgums nav jāpārtrauc. Ja pasūtītājam nepieciešami jurista pakalpojumi arī citos, vēlāk uzsāktos projektos, jānosaka to kopējā paredzamā līgumcena un, pieskaitot arī pirmo noslēgto līgumu, jāveic iegūtajai līgumcenai atbilstoša iepirkuma procedūra. Šādā gadījumā nevarētu konstatēt iepirkuma nepamatotu sadalīšanu. Ja ir bažas, ka atkārtotā iepirkuma līgumcena varētu būt nepietiekama, ja nāks klāt vēl jauni īstenojamie projekti, ir iespējams ierēķināt attiecīgu rezervi un līgumcenu aprēķināt, ņemot vērā arī jaunās iespējamās vajadzības. Iepirkumam var paredzēt vairākas daļas (lotes), piemēram, viena projekta juridiskai apkalpošanai viena iepirkuma daļa, otrai - otra. Ja pasūtītājs iepirkuma nolikumā paredz, ka pretendents var pietiekties arī tikai uz vienu iepirkuma daļu, tad bažām par negodīgu konkurenci nav pamata, jo šādi tiek palielināta iespēja iepirkumā piedalīties arī nelieliem uzņēmumiem vai privātām personām. Pakalpojuma līgumā ir iespējams iekļaut nosacījumu, ka pasūtītājs nenodrošina pakalpojumu izmantošanu par visu līgumcenu, par kuru noslēgts pakalpojuma līgums. Šāds nosacījums pasargās pasūtītāja intereses arī gadījumā, ja saņemtā juridiskā palīdzība būs nekvalitatīva. | PIL[[3]](#footnote-3) 11.pants |
| **5.** | Vienošanās/Līguma par projekta īstenošanu vispārīgo noteikumu 2.1.14.punktā ir noteikts, ka līdz katra mēneša 25.datumam Kohēzijas politikas fondu vadības informācijas sistēmā (KP VIS) jāiesniedz pasākumu, apmācību, semināru un konferenču grafiks nākamajam mēnesim atbilstoši Sadarbības iestādes tīmekļa vietnē publicētajai veidlapai “Semināru/ mācību/ citu pasākumu grafiks”.  1) Vai pareizi saprotam, ka šis grafiks attiecas uz ESF dalībniekiem: viespasniedzējiem (lekcijas, semināri, studentu konsultēšana, apaļā galda diskusijas par kopīgu pētījumu u.tml.), doktorantu (lekcijas, semināri, studentu konsultēšana u.tml.) un akadēmiskā personāla (angļu valodas apguve, stažēšanās izglītības iestādēs, līderības prasmju apguve) pasākumiem? Un šajā grafikā nav jānorāda projekta vadības grupas sanāksmes un konsultācijas.  2) Kurā no KP VIS sadaļām šis grafiks jāiesniedz?  **#pasākumu grafiks** | Minētajā “Semināru/ mācību/ citu pasākumu grafikā” jānorāda informācija par akadēmiskā personāla kompetences pilnveides pasākumiem (stažēšanās izglītības iestādēs/ pie komersanta, profesionālās angļu valodas mācības, specializētās mācības). Semināru/mācību grafikā nav jāatspoguļo akadēmiskā personāla individuālās mācības, kad kāds no personāla individuāli dodas uz kursiem valodu mācību centrā. Grafikā nav jāiekļauj arī doktoranta vai ārvalstu pasniedzēja lekciju laiki, konsultācijas un citas aktivitātes, kā arī projekta vadības grupas sanāksmes un konsultācijas.  “Semināru/ mācību/ citu pasākumu grafika” veidlapa pieejama CFLA interneta vietnē: <https://www.cfla.gov.lv/userfiles/files/Pasakumu_grafiks%20(ieteicama%20forma%20ESF).xlsx>.  Lai iesniegtu šo grafiku: 1) jāielogojas KP VIS e-vidē ar savu lietotājvārdu un paroli, jāizvēlas attiecīgais projekts, 2) jādodas uz sadaļu “Sarakste”, 3) atvērsies izvēlnes iespējas (“Saņemtie”, “Nosūtītie”, “Nosūtīt vēstuli”, “Melnraksti”), izvēlieties “Nosūtīt vēstuli”, 4) Atvērsies forma jaunas vēstules sagatavošanai (tēmas izvēlne, sūtāmās vēstules reģ. Nr., pievienot failu) – izvēlieties tēmu “Mācību plāns”, 5) augšupielādējiet failu un nospiediet pogu “Sūtīt”. Pēc nosūtīšanas šī vēstule turpmāk būs atrodama “Sarakstes” sadaļā “Nosūtītie”. |  |
| **6.** | Kas ir rezultatīvais rādītājs projektā paredzētai aktivitātei "Specializētās mācības, kas attīsta akadēmiskā personāla līderību, sadarbības kompetenci ar industriju"? Vai tas būs īstenotais mācību process līdz 36 akadēmiskajām stundām/semestrī (atbilstoši cilvēkresursu attīstības plānam) un dokumentāls apliecinājums, piemēram, sertifikāts par mācību kursa noklausīšanos?  Vai svarīgs arī saturiskais jautājums - piemēram, kursa rezultātā top metodisks materiāls un/vai produkts, kas izstrādāts kopā ar industriju, piemēram, aplikācija, kas mēra asinsspiedienu, sirdsdarbību pie fiziskām slodzēm? Šis jautājums ir svarīgs, lai būtu skaidrs, ko iekļaut iepirkuma specifikācijā.  **#mācības #iepirkumi** | Projekta darbību ietvaros sasniedzamie rezultāti ir norādīti apstiprinātā projekta iesnieguma 1.5.sadaļā “Projekta darbības un sasniedzamie rezultāti”. Saskaņā ar minētajā sadaļā norādīto projekta darbības “Specializētās mācības, kas attīsta akadēmiskā personāla līderību, sadarbības kompetenci ar industriju” rezultāts ir akadēmiskā personāla skaits, kas pilnveidojuši līderību un sadarbības kompetenci ar industriju. MK noteikumi nenosaka konkrētu dokumentu, ar kuru pierādāma šādu mācību pabeigšana. Tas var būt sertifikāts vai kāds cits mācību nodrošinātāja izsniegts, paredzēto mācību sekmīgu pabeigšanu apliecinošs dokuments atkarībā no specializēto mācību veida. Par specializētajām mācībām lūdzam skatīt arī projektu iesniegumu sagatavošanas posmā sagatavotos jautājumus un atbildes CFLA interneta vietnē <https://www.cfla.gov.lv/lv/es-fondi-2014-2020/izsludinatas-atlases/8-2-2-k-1> (piemēram, 2. un 54.jautājums).  Ja ar specializēto mācību pakalpojuma sniedzējiem noslēgtajos līgumos tiks noteikta kāda nodevuma izveide mācību laikā, piemēram, jautājumā minētais metodiskais materiāls vai aplikācija, tā tiks pārbaudīta pakalpojuma līguma izpildes vai akadēmiskā personāla atskaites par mācībām kontekstā. | MK noteikumi Nr.251 |
| **7.** | Vai ir noteiktas prasības, kādam jābūt akadēmiskā personāla individuālajam stažēšanās plānam (saturs, apjoms)?  **#stažēšanās** | Akadēmiskā personāla individuālajam stažēšanās plānam nav noteiktas formas. Stažēšanās plānam jāietver informācija, kas ļautu izvērtēt, vai ir ievērotas MK noteikumos minētās prasības (stažēšanās ilgums vismaz 100 astronomiskās stundas), un tas atbilst apstiprinātajam akadēmiskā personāla attīstības pasākumu plānam.  Tāpat jābūt iekļautai informācijai, kas pamato konkrētā akadēmiskā personāla plānoto zināšanu papildināšanu kontekstā ar konkrētās personas pienākumiem un atbildību finansējuma saņēmēja institūcijā, kā arī īsi pēc būtības jāapraksta, kā iegūtās zināšanas/pieredze tiks izplatītas un izmantotas tālākā darbā, tai skaitā integrētas studiju saturā.  Augstāk minēto stažēšanās plānā ietveramo informāciju pamato 8.2.2.SAM projekta iesnieguma vērtēšanas kritēriju piemērošanas metodikā ietvertie skaidrojumi kritēriju piemērošanai, piemēram:  a) pie 1.15.2.kritērija: Projekta ietvaros plānotās darbības paredz loģiskus un pārdomātus sagatavošanās, īstenošanas, izvērtēšanas (piemēram, kā akadēmiskā personāla stažēšanās laikā gūtā pieredze un atziņas var tikt integrētas izstrādājamo studiju programmu saturā vai paredzētajās izglītības inovāciju konferencēs, diskusijās ar nozares kolēģiem, u. tml.) un rezultātu izplatīšanas posmus (piemēram, kā akadēmiskā personāla stažēšanās laikā gūtā pieredze un atziņas tiks integrētas izstrādājamo studiju programmu saturā, vai tās tiks izplatītas un diskutētas paredzētajās izglītības inovāciju konferencēs, diskusijās ar nozares kolēģiem, u. tml.).  b) pie 3.4.4.kritērija: Projektā ir ietverti attiecīgi pasākumi un resursi, lai nodrošinātu projekta rezultātu un ieguvumu ilgtspēju pēc projekta pabeigšanas. Piemēram, kā akadēmiskā personāla stažēšanās laikā gūtā pieredze un atziņas tiks integrētas izstrādājamo studiju programmu saturā, vai tās tiks izplatītas un diskutētas paredzētajās izglītības inovāciju konferencēs, diskusijās ar nozares kolēģiem, u.tml.  Stažēšanās plāns jāpievieno pielikumā pakalpojuma līgumam par stažēšanās pasākumu īstenošanu. Stažēšanās noslēgumā būs nepieciešami dokumenti, kas apliecina, ka stažēšanās pasākumi īstenoti atbilstoši plānotajam (piemēram, augstskolas un uzņēmuma parakstīts pieņemšanas-nodošanas akts par saņemto pakalpojumu un stažiera atskaite par stažēšanās norisi un ieguvumiem vai cits dokuments, atbilstoši augstskolas iekšēji noteiktai kārtībai).  Vēršam uzmanību, ka akadēmiskā personāla stažēšanās atskaitēs, būtu jābūt informācijai par akadēmiskā personāla  stažēšanās mērķi, gūtajām atziņām un secinājumiem stažēšanās laikā un to pielietošanu savā akadēmiskajā darbībā, kas ļautu gūt pārliecību, ka stažēšanās ietvaros ir sasniegti 8.2.2. SAM mērķi (pēc būtības jāapraksta, kā iegūtās zināšanas/pieredze tiks izplatītas un izmantotas tālākā darbā, tai skaitā integrētas studiju saturā). | MK noteikumi Nr.251 17.3.1. un 27.3.1.apakšpunkts |
| **8.** | Vai projektā drīkst iesaistīt doktorantus, kas ieņem vēlētus pētniecības amatus - pētnieka vai zinātniskā asistenta pozīcijas?  **#doktoranti** | Ja doktorants ir ievēlēts augstākās izglītības institūcijā akadēmiskā amatā, kura pienākumos ietilpst docēšanas funkcijas, tad viņš var pretendēt uz 8.2.2.SAM atbalstu, kas paredzēts vēlētam akadēmiskam personālam - profesionālās angļu valodas apguve, stažēšanās pasākumi un specializētās mācības.  Savukārt, ja doktorants nav ievēlēts akadēmiskā amatā vai ievēlēts akadēmiskā amatā, kas saistīts tikai ar zinātnisko darbību, tad viņš var pretendēt uz 8.2.2.SAM atbalstu saskaņā ar MK noteikumiem - doktorantu iesaiste akadēmiskajā darbā augstākās izglītības institūcijā vismaz 12 mēnešus, paredzot nodarbinātību atbilstoši vēlēta akadēmiskā personāla nodarbinātības nosacījumiem un nepārsniedzot 50 procentus no pilnas pedagoga darba slodzes.  Tādējādi 8.2.2.SAM atbalsts ir vērsts gan uz esošo, gan topošo akadēmisko personālu. Vienlaikus vēršam uzmanību, ka akadēmiskā amatā ievēlēts doktorants nevar saņemt dubultu atbalstu - gan kā akadēmiskais personāls, gan kā doktorants.  Atbilstoši MK noteikumiem - augstākās izglītības institūcijas akadēmiskais personāls ir attiecīgās augstākās izglītības institūcijā akadēmiskajos amatos ievēlētie darbinieki. Atbilstoši programmas izstrādes mērķim, kur galvenais uzsvars ir likts, lai atjaunotu augstāko izglītības institūciju mācībspēkus, respektīvi, personāla, kas veic docēšanas funkcijas. Lai nesašaurinātu atbalstu saņēmēju loku, projektā var iesaistīt arī doktorantus, kas konkrētajā augstākās izglītības institūcijā ir ievēlēti akadēmiskos amatos, kas saistīti tikai ar zinātnisko darbību, atbilstoši MK noteikumu Nr.251 17.1. un 27.1. apakšpunktiem.  Papildus vēršam uzmanību, ka atbilstoši MK noteikumiem, finansējuma saņēmējs izsludina atklātu doktorantu un ārvalstu akadēmiskā personāla atlasi MK noteikumu 17.1., 17.2., 27.1. un 27.2. apakšpunktā minēto darbību īstenošanai, publicējot paziņojumu oficiālajā izdevumā "Latvijas Vēstnesis", Eiropas Komisijas portālā "Euraxess" un Izglītības un zinātnes ministrijas tīmekļvietnē (www.izm.gov.lv). Tas pēc MK noteikumos un pašas augstākās izglītības institūcijas izvirzītiem kritērijiem ļauj piesaistīt labākos kandidātus no paša finansējuma saņēmēja, gan arī citu Latvijas un ārvalstu augstākās izglītības institūciju doktorantu vidus, ar kuriem augstākā izglītības iestāde vēlētos turpināt tālāku sadarbību. | MK noteikumi Nr.251 17.1. un 27.1.apakšpunkts  MK noteikumi Nr.251 2.3.apakšpunkts  MK noteikumi Nr.251. 39.punkts |
| **9.** | Doktorants nav ievēlēts akadēmiskā amatā un iesaistās darba attiecībās atbilstoši MK noteikumu Nr.25 17.1., 27.1.punktam uz 12 mēnešiem, piemēram, no 1.janvāra līdz 31.decembrim. Ja 1.jūnijā šis doktorants iegūst doktora zinātnisko grādu un no 1.jūlija tiek ievēlēts akadēmiskā amatā ar docēšanu (statuss "doktorants" mainās uz "akadēmiskais personāls"), vai no 1.jūlija atbalsts saskaņā ar statusu "doktorants" ir izbeidzams un iesākams saskaņā ar MK noteikumu Nr.25 5.2.punktu – atbalstu saņēmušais doktorants, kas ieguvis doktora grādu un sešu mēnešu laikā pēc grāda iegūšanas strādā par akadēmisko personālu augstākās izglītības institūcijā?  Vai tomēr līdz pat 31.decembrim persona paliek “doktoranta” statusā (turpina ne-akadēmiskā personāla darba attiecības un nepretendē uz ievēlēšanu akadēmiskā amatā), un tikai pēc tam var pretendēt uz ievēlēšanu akadēmiskā amatā?  **#doktoranti** | Doktorantam pēc doktora grāda iegūšanas jānostrādā atlikušie 6 mēneši kā lektoram, atbilstoši projekta ietvaros noslēgtajam darba līgumam.  Pēc 31. decembra, kad būs beidzies līguma darbības termiņš, doktorants var uzsākt vēlētā akadēmiskā personāla darba attiecības, saņemot atlīdzību no augstskolas pamatbudžeta.  Projekta rezultāta rādītājs (projekta iesnieguma 1.6.2.punkts) tiek uzskatīts par sasniegtu, ja ESF atbalstu saņēmušais doktorants ir ieguvis doktora grādu un 6 mēnešu laikā pēc doktora grāda ieguves ir ievēlēts akadēmiskā amatā un strādā par akadēmisko personālu augstākās izglītības institūcijā vismaz 1 gadu.  Rezultāta rādītāju uzskaita (iekļauj maksājuma pieprasījuma 7.2.sadaļā), kad ir noslēgts jaunais darba līgums. | [12.pielikums Darbības programmas “Izaugsme un nodarbinātība” rādītāju noteikšanas apraksti SAM 8.2.2. Rādītāju pase](https://www.esfondi.lv/planosanas-dokumenti) |
| **10.** | Kā noformēt dokumentus, ja plānota profesionālās angļu valodas nodrošināšana augstskolas ietvaros?  **#mācības** | Gadījumā, ja profesionālās angļu valodas mācības nodrošina augstskola ar saviem cilvēkresursiem (nevis slēdz līgumu par ārpakalpojumu), tad kā izdevumus pamatojošie dokumenti netiek uzskatīti savstarpējie norēķini starp departamentiem (piemēram, rēķins, maksājuma rīkojums vai augstskolas rīkojums), bet būs nepieciešams iesniegt dokumentus, kas pierāda, ka izdevumi ir faktiski radušies, piemēram, angļu valodas pasniedzēja darba līgums, rīkojums par darbu projektā, darba laika uzskaites veidlapa, algas aprēķins (t.sk. norādot algas daļu, kas attiecināma uz projektu) un samaksas dokuments.  Jāņem vērā, ka izmaksas par angļu valodas mācībām vienai personai nedrīkst pārsniegt 1350 EUR. Ja angļu valodas pasniedzējs tiek piesaistīts kā projekta īstenošanas personāls (slodze projektā ir vismaz 30% no normālā darba laika; izmaksas tiek veiktas no 3.1.budžeta pozīcijas “Projekta īstenošanas personāla atlīdzības izmaksas”), šajā limitā tiek iekļautas gan angļu valodas pasniedzēja atlīdzības izmaksas (t.sk. darba devēja VSAOI), gan netiešās izmaksas, ko aprēķina 15% apmērā no pasniedzēja atlīdzības izmaksām (t.i., 1173.91 EUR atlīdzība un 176.09 EUR netiešās izmaksas).  Skaidrojums par šo jautājumu tika sniegts arī projektu iesniegumu sagatavošanas posmā, skat. CFLA interneta vietnē <https://www.cfla.gov.lv/lv/es-fondi-2014-2020/izsludinatas-atlases/8-2-2-k-1> atbildi uz 24.jautājumu. | MK noteikumu Nr.251 17.3.2. un 27.3.2.apakšpunkts  MK noteikumu Nr.251 18.1.12. un 28.1.12.apakšpunkts |
| **11.** | Kāds līgums būtu slēdzams doktorantu un ārvalstu akadēmiskā personāla darba tiesisko attiecību noformēšanai 8.2.2.SAM projekta ietvaros?  **#doktoranti**  **#ārvalstu pasniedzējs** | MK noteikumi paredz, ka ar doktorantiem slēdzami darba līgumi. Saskaņā ar MK noteikumiem doktorants jāpiesaista atbilstoši vēlēta akadēmiskā personāla nodarbinātības nosacījumiem vismaz 12 mēnešus, nepārsniedzot 50% no pilnas pedagoga darba slodzes un ievērojot, ka atlīdzība par pilnu darba slodzi nepārsniedz 2000 EUR mēnesī (bruto darba alga, neskaitot darba devēja VSAOI).  Papildus MK noteikumu anotācijā minēts, ka doktorantam atlīdzību nosaka atbilstoši augstākās izglītības institūcijas (AII) atalgojuma politikai, paredzot atlīdzības apmēru ne mazāku kā 80% apmērā no docenta pilnas slodzes darba algas likmes, ko aprēķina atbilstoši MK noteikumos Nr.445 noteiktajai docenta darba algas minimālajai likmei.  Attiecībā uz ārvalstu akadēmisko personālu, var būt gadījumi, kad objektīvu iemeslu dēļ nav iespējams slēgt darba līgumu un var tikt izmantotas citas līgumu formas, piemēram, uzņēmuma līgums vai līgums par sadarbību ar ārvalstu augstākās izglītības institūciju, ar kuru akadēmiskais personāls ir darba attiecībās.  Slēdzot uzņēmuma līgumu, jāņem vērā, ka papildus MK noteikumu Nr.25 noteiktajai prasībai publicēt paziņojumu par ārvalstu akadēmiskā personāla atlasi oficiālajā izdevumā “Latvijas Vēstnesis”, EK portālā “Euraxess” un IZM mājas lapā ir jāpiemēro arī PIL noteiktās normas, izvēloties atbilstošu iepirkuma procedūru atkarībā no paredzamās līguma cenas. Ja uzņēmuma līguma paredzamā līgumcena ir 42 000 EUR vai lielāka, jāpiemēro PIL 10.pants. Publicējot paziņojumu par ārvalstu akadēmiskā personāla atlasi iepriekš minētajos informācijas avotos, iesakām pievienot norādi, ka pretendentam jāiesniedz savs piedāvājums konkrētā iepirkumā.  Savukārt, ja paredzamā līgumcena ir mazāka par 42 000 EUR, jāveic un jādokumentē tirgus izpēte, kas tiktu nodrošināta ar MK noteikumu Nr.251 39.punktā noteiktās prasības ievērošanu. Nosakot paredzamo līgumcenu, ir jāskaita kopā gada ietvaros (mācību gada, projekta gada, kalendārā gada – pēc pasūtītāja ieskata) vienā vai vairākos līdzīgos studiju virzienos, kuros izvirzītajām prasībām varētu atbilst viens un tas pats ārvalstu akadēmiskais personāls, plānotās piesaistāmo personu atlīdzības. | MK noteikumu Nr.251 17.1., 27.1. un 18.1.8., 28.1.8.apakšpunkts  MK noteikumi Nr.445[[4]](#footnote-4)4  MK noteikumu Nr.251 39.punkts |
| **12.** | Vai projektā var iesaistīt doktorantu, kas vienlaikus strādā kā lektors citā augstskolā?  **#doktoranti** | Ja doktorants šobrīd strādā citā augstskolā kā akadēmiskais personāls, viņu nevar iesaistīt projektā MK noteikumu 17.1., 27.1.apakšpunktā minētajā darbībā, jo viņam jau ir pieejams MK noteikumu 17.3., 27.3.apakšpunktā minētais atbalsts kā akadēmiskajam personālam tajā augstskolā, kurā viņš strādā.  Akadēmiskā amatā ievēlēts doktorants nevar saņemt dubultu atbalstu - gan kā akadēmiskais personāls, gan kā doktorants. Savukārt, ja doktorants šobrīd nestrādā citā augstskolā kā akadēmiskais personāls (bet, iespējams, iepriekš īslaicīgi ir strādājis), viņu var iesaistīt projektā MK noteikumu Nr.251 17.1., 27.1.apakšpunktā minētajā darbībā. | MK noteikumu Nr.251 17.1., 17.3., 27.1. un 27.3.apakšpunkts |
| **13.** | Kāds rezultātu pamatojošais dokuments nepieciešams angļu valodas un latviešu valodas mācību noslēgumā?  **#mācības** | Profesionālās angļu valodas mācības ir paredzētas ar mērķi paaugstināt akadēmiskā personāla profesionālo kompetenci, veicinot spēju īstenot studiju programmas angļu valodā un iesaistīties starptautiskos zinātnes projektos, tādējādi sekmējot augstskolas starptautisko konkurētspēju. Tādēļ angļu valodas mācību noslēgumā nepieciešams iegūto zināšanu līmeni apliecinošs dokuments. Projektu sagatavošanas posmā tika skaidrots, ka izmaksu limits 1350 EUR/ vienai personai ietver gan angļu valodas kursu norises, gan pārbaudījumu un sertifikātu, kas apliecina svešvalodas apguves līmeni, kopējās izmaksas.  Skat. CFLA interneta vietnē <https://www.cfla.gov.lv/lv/es-fondi-2014-2020/izsludinatas-atlases/8-2-2-k-1> atbildi uz 8.jautājumu un 12.jautājumu.  Latviešu valodas apguve ir ārvalstu pasniedzēja brīvprātīga iniciatīva, un viņiem netiek izvirzītas prasības attiecībā uz nepieciešamo zināšanu līmeni. Līdz ar to latviešu valodas mācību noslēgumā nepieciešams dokuments, kas apliecina dalību mācībās, bet nav nepieciešams iegūto zināšanu līmeni apliecinošs dokuments. | MK noteikumu Nr.251 18.1.12., 28.1.12.apakšpunkts  MK noteikumu Nr.251 18.1.10., 28.1.10.apakšpunkts |
| **14.** | Saskaņā ar MK noteikumu Nr.25 18.1.9.apakšpunktu atlīdzība ārvalstu akadēmiskajam personālam par darbu augstākās izglītības institūcijā Latvijā, projekta ietvaros nevar pārsniegt 4000 EURmēnesī.  Ir izveidojusies situācija, ka ārvalstu akadēmiskajam personālam izmaksa vienā mēnesī pārsniedz  4000 EUR, kas saistīts ar to, ka ārvalstu akadēmiskais personāls saņem izmaksā gan algu, gan atvaļinājuma izmaksu/kompensāciju atbilstoši Darba likumā noteiktajam (darba devējam ir pienākums izmaksāt darbiniekam vidējo izpeļņu par laiku, kad darbinieks atrodas ikgadējā apmaksātā atvaļinājumā).  Vai tiešām summa, kas mehāniski pārsniedz  4000 EUR tiks uzskatīta kā neatbilstoši veiktas izmaksas, t.i., neattiecināmām izmaksām?  **#ārvalstu pasniedzējs** | MK noteikumu Nr.251 nosaka, ka atlīdzība ārvalstu akadēmiskajam personālam darbam augstākās izglītības institūcijā Latvijā, projekta ietvaros nepārsniedz atlīdzības apmēru 4000 *euro* mēnesī.  Minētie MK noteikumi nosaka atlīdzības apmēru mēnesī, bet nenosaka izmaksu apmēru vienā mēnesī. Respektīvi, atbilstoši Darba likuma 69.panta ceturtajai daļai samaksu par atvaļinājuma laiku un darba samaksu par līdz atvaļinājumam nostrādāto laiku izmaksā ne vēlāk kā vienu dienu pirms atvaļinājuma. […].  Līdz ar to var rasties situācijas, kad viena mēneša ietvaros izmaksātās summas apjoms var pārsniegt 4000 *euro*, tai pašā laikā izmaksātā summa ir par periodu, kas pārsniedz viena mēneša ietvaru.  Piemēram, ārvalstu pasniedzējs ir nostrādājis pilnu augusta mēnesi un paredz doties atvaļinājumā uz divām nedēļām septembra sākumā. Atbilstoši Darba likumam, augusta pēdējā darba dienā, pasniedzējam vajadzētu saņemt pilnu atalgojumu par augustu un samaksu par atvaļinājumu, kas kopsummā viena mēneša ietvaros var pārsniegt izmaksu apjomu, tai pašā laikā tā ir samaksa par periodu no augusta sākuma līdz septembra vidum. Līdz ar to izmaksu apjoms viena mēneša ietvaros var pārsniegt 4000 *euro*, ja darba samaksa paredzēta par laika periodu, kas pārsniedz viena kalendārā mēneša robežas.  Tai pašā laikā, gadījumā, ja ar ārvalstu pasniedzēju tiek noslēgts terminēts darba līgums uz 6 mēnešiem, kura laikā nav paredzēts izmantot uzkrāto atvaļinājumu, bet paredzēts samaksu par uzkrātām atvaļinājumu dienām izmaksāt kompensācijas veidā, tad augstākās izglītības institūcijai jānodrošina, ka atlīdzība ārvalstu akadēmiskajam personālam par darbu augstākās izglītības institūcijā, projekta ietvaros nepārsniedz kopējo apmēru 4000 *euro* mēnesī. Respektīvi, nodrošināt, ka kopējās atlīdzības un kompensācijas apmērs mēnesī nepārsniedz MK noteikumos noteikto ierobežojumu 4000 *euro* mēnesī. | MK noteikumu Nr.251 18.1.9., 28.1.9.apakšpunkts  Darba likuma[[5]](#footnote-5)5 69.panta ceturtā daļa |
| **15.** | Vai ir atbalstāma akadēmiskā personāla stažēšanās organizēšana attālināti uzņēmumā:  1) kas ir IT pakalpojumu sniedzējs. Piemēram, stažēšanās attālināti, notiek vairākos gadījumos, kad uzņēmuma pārstāvim ir plānotā vai pēc izsaukuma, cita uzņēmuma apmeklējums, kuru apkalpo konkrētais IT uzņēmums. Tajos gadījumos, kad nav šāda izsaukuma, stažēšanās tiek praktizēta fiksētajā adresē. Attālinātas formas (cita uzņēmuma apmeklējums) izvēle sniedz lielāku iespēju stažierim iepazīties ar papildus veicamajām darbībām un dažādību, veikt salīdzinājumus.  Ir uzdevumi, kurus nepieciešams veikt pēc iespējas ātrāk - serveru dīkstāves novēršana, iepirkumi iesniegšana u.c., kurus var uzreiz novērst attālināti. Šādos gadījumos visi nepieciešami līdzekļi ir piešķirti, lai uzdevumus varētu pēc iespējas ātrāk novērst gan attālināti, gan klātienē. Stažieris šādā veidā iegūst pieredzi kā ir strādāt noteiktā darba vietā vai ārpus tās. Visas iegūstamās zināšanas un praktiskā pieredze ir atbilstoša apstiprinātajam akadēmiskā personāla attīstības plānam.  2) kas ir saistīts ar ieguldījumu pārvaldību, piemēram, stažieris ir iepazīstināts ar uzņēmuma darbības specifiku, nozīmi industrijā un sadarbībā ar uzņēmuma pārstāvi ir vienojušies par veicamajiem uzdevumiem stažēšanās mērķu sasniegšanai. Tā kā uzņēmuma darbības specifika praktizē darba uzdevumu veikšanu attālināti, tad vai šāda pieeja ir realizējam arī stažēšanās uzdevumu veikšanai.  **#stažēšanās** | Katrs gadījums un situācija jāizvērtē atbilstoši AII un uzņemošā komersanta apstiprinātajam individuālajam akadēmiskā personāla stažēšanās plānam, tā mērķiem un darba uzdevumiem. Vērtējot jāizanalizē vai plānotos rezultātus individuālā akadēmiskā personāla stažēšanās plānā ir iespējams sasniegt veicot stažēšanos attālināti, kam vajadzētu būt atrunātam arī individuālā akadēmiskā personāla stažēšanās plānā.   1. Konkrētajā gadījumā pēc aģentūras ieskata aprakstītā situācija ir akceptējama, jo tā drīzāk ir nevis attālinātā stažēšanās, bet stažēšanās uzņēmuma darba vidē jeb izsaukumos pie klientiem, kas pēc būtības ir loģiska, pamatota un ar lielāku pienesumu stažēšanās mērķim un uzdevumiem, jo akadēmiskajam personālam ir iespēja vienlaicīgi iepazīstas ar vairākiem uzņēmumiem un reālo nozares situāciju.   Kā arī šajā gadījumā attālināta stažēšanās sakrīt ar līgumam pievienoto individuālo akadēmiskā personāla stažēšanās plānu.   1. Konkrētajā situācijā aprakstītā attālinātā stažēšanās nav akceptējama. Vēršam uzmanību, ka stažieris varētu, piemēram, ar normatīvajiem aktiem iepazīties attālināti, bet praktiski iepazīties ar konkrētā uzņēmuma darbību, darbības rezultātiem, stratēģiju un iekšējiem biznesa procesiem ir iespējams tikai uz vietas uzņēmumā, turklāt akadēmiskā personāla attīstības pasākumu plānā šāda attālinātā stažēšanās nav paredzēta. |  |
| **16.** | Vai atbalstāma iespēja akadēmiskajam personālam stažēties arī pie pakalpojumu sniedzējiem, kuru statuss (veids) nav komersants komerclikuma izpratnē, bet, piemēram, biedrība, valsts iestāde, atvasināta publiska persona, tiešās pārvaldes iestāde.  **#stažēšanās** | Stažēšanās ir iespējama pie komersantiem Komerclikuma izpratnē, kur komersants ir **komercreģistrā** ierakstīta fiziskā persona (individuālais komersants) vai komercsabiedrība (personālsabiedrība un kapitālsabiedrība). Specifiskā atbalsta ietvaros atbalsts paredzēts tādām darbībām, kas veicina ciešāku augstākās izglītības sasaisti ar tautsaimniecību.  Tāpat, 8.2.2. specifiskā atbalsta mērķa „Stiprināt augstākās izglītības institūciju akadēmisko personālu stratēģiskās specializācijas jomās sākotnējā novērtējumā Izglītības un zinātnes ministrija ir uzsvērusi starpsektoru sadarbību: *“Sistēmiskas stažēšanās uzņēmumos (starpnozaru mobilitāte) ieviešana ne vien uzlabotu akadēmiskā personāla spēju efektīvi komunicēt ar ne-akadēmiskās vides pārstāvjiem, bet arī stiprinātu to pētniecisko sadarbību*”.  Tāpat arī sākotnējā novērtējumā minēts: “*Paredzēts, ka akadēmiskais personāls stažējas uzņēmumā Latvijā, kura darbība vai stažēšanās laikā akadēmiskajam personālam veicamās darbības ir saistītas ar pasniedzamā studiju kursa tematiku. Uzņēmumi, kas tiek izvēlēti stažēšanās īstenošanai, prioritāri ir Latvijas uzņēmumi, kuru darbība ietver inovācijas, pētniecību un tehnoloģiju attīstību, valsts kapitālsabiedrības, starptautiski uzņēmumi, tostarp ārvalstu investoru padomē esoši uzņēmumi, militārie kontraktori, IT jomu pārstāvoši uzņēmumi, uzņēmumi, kuru akcijas kotējas biržā.*”   Vēršam uzmanību, ka ne biedrība, ne valsts iestāde, ne atvasināta publiska persona, ne tiešās pārvaldes iestāde neatbilst MK noteikumos noteiktajam, kas paredz stažēšanos **pie komersanta** vismaz 100 stundas atbilstoši apstiprinātajam akadēmiskā personāla attīstības pasākumu plānam. | MK noteikumu Nr.251 17.3.1.apakšpunkts |
| **17.** | Vai ārvalstu akadēmiskais personāls var tikt iesaistīti kompetences pilnveidošanas pasākumos?  **#ārvalstu pasniedzējs** | Attiecībā uz ārvalstu akadēmiskā personāla iesaisti kompetences pilnveides pasākumos skaidrojam, ka atbilstoši Augstskolu likumam augstskolas akadēmiskais personāls ir attiecīgās augstskolas akadēmiskajos amatos ievēlētie darbinieki.  Viespasniedzēji, kas ir uz laiku piesaistīti darbam augstskolā, nevar tikt uzskatīti par augstskolas akadēmisko personālu un tādējādi nevar tikt iesaistīti 8.2.2. SAM ietvaros paredzētājos augstskolas akadēmiskā personāla kompetences pilnveides pasākumos.  Tai pašā laikā norādām, ka ārvalstu akadēmiskais personāls var tikt iesaistīts dalībai neindividualizētos pasākumos (piemēram, specializētas mācības lekcijas formā, kas paredzētas par konkrētu tēmu plašākai auditorijai), bet dalība individualizētos pasākumos, kuros ir noteikts ierobežots daudzums dalībnieku (angļu valodas apmācības, stažēšanās pasākumi, semināri, u.c.), ārvalstu akadēmiskā personāla dalība nav paredzēta un nav attiecināma. | Augstskolu likuma[[6]](#footnote-6) 27.panta 1.daļa  Augstskolu likuma6 40.panta 1.daļa |
| **18.** | Plānojot stažēšanās pasākumus, ir secināts, ka daļa no stažēšanās pasākumiem, kas, piemēram, saistīti ar darbu piestātnē un kuģu operācijām, būtu veicami akadēmiskajam personālam dodoties kuģu misijās uz ASV, Turciju, Eiropu vai Āziju (atkarībā no konkrētā laika perioda un konkrēto kuģu maršrutiem).  Tādā gadījumā akadēmiskā personāla stažēšanās cikls sevī ietvertu lidojumu uz ostu, kurā kuģis atrodas, stažēšanos uz kuģa un lidojumu no ostas citā valstī, kurā kuģis atrodas, uz mājām. Plānotais stažēšanās ilgums ir aptuveni 1 mēnesis.  Ņemot vērā, ka aviobiļetes, vīzas, civiltiesisko apdrošināšanu u.c. nepieciešamās formalitātes kārto pati stažieri uzņemošā kompānija visai kuģa apkalpei vienlaikus, vai šādā gadījumā būtu iespējams palielināt stažēšanās izmaksas 2400 EUR apmērā, pievienojot MKN 18.1.11.2. apakšpunktā minēto transporta kompensāciju 100 EUR apmērā?  Šajā sakarā vēlamies noskaidrot vēl pāris jautājumus:   1. Vai AII šajā gadījumā akadēmiskais personāls būtu jānosūta komandējumā, ņemot vērā, ka akadēmiskais personāls mēnesi neatradīsies darba vietā AII telpās? 2. Vai komandējuma gadījumā dienas naudas izmaksas būtu attiecināmas? 3. Kāda dokumentācija būs jāiesniedz CFLA pēc stažēšanās cikla beigām? Vai varbūt pietiek ar izpildītu stažēšanās plānu, kuru paraksta stažēšanās vadītājs?   **#stažēšanās** | Atbilstoši MK noteikumos paredzētajam finansējumam stažēšanās nodrošinātājam nepārsniedzot kopējo vienas stundas atlīdzības izmaksu apmēru komersantam vai izglītības iestādei par stažēšanās plāna izpildi – 12 *euro* stundā un kopējo atlīdzības izmaksu apmēru par stažēšanās plāna izpildi – 2 400 *euro*  apmērā – AII, akadēmiskais personāls un komersants vienojas par stažēšanās saturu un formu, pamatojoties uz akadēmiskā personāla individuālo plānu.  MK noteikumos ir paredzētas transporta izdevumu segšana braucieniem no faktiskās dzīvesvietas vai darbavietas uz stažēšanās vietu un atpakaļ un civiltiesiskās apdrošināšanas izdevumu kompensācija, nepārsniedzot finansējuma apjomu vienai personai 100 *euro* mēnesī.  Augstāk minētās izmaksas nav paredzēts summēt, bet mēneša ietvaros līdz  100 euro ir attiecināmas, gadījumos, ja minētās izmaksas mēneša ietvaros pārsniedz 100 euro, tad iesaistītām pusēm ir jāvienojas, par to segšanu (augstskola, komersants, pats akadēmiskais personāls).   1. Akadēmiskā personāla norīkošana stažēšanās pasākumiem tiek organizēta pamatojoties uz normatīvajiem aktiem, kas regulē iepirkumus un augstskolas iekšējiem kārtības noteikumiem, tāpat arī  stažēšanās formas var būt dažādas, piemēram viens nepārtraukts stažēšanās posms vai dalīts sīkākos posmos (viena diena nedēļā), kas pamatojoties uz augstskolas iekšējās kārtības noteikumiem tiek atbilstoši noformēts. 2. Visas pārējās izmaksas, ja tādas ir (piemēram, komandējuma izmaksas, atalgojums stažēšanās laikā),  netiek segtas no projekta līdzekļiem, tās tiek segtas atbilstoši augstskolas iekšējai kārtībai, vai arī  augstskolai un komersantam vienojoties par šo izmaksu segšanu savā starpā. 3. Pēc stažēšanās cikla beigām aģentūrā jāiesniedz stažiera detalizēta atskaite atbilstoši individuālajam akadēmiskā personāla stažēšanās plānam, kurā tai skaitā ir norādīta informācija par stažēšanās pasākumā iesaistītā akadēmiskā personāla stažēšanās stundām, mērķiem un uzdevumiem, kā arī gūto atziņu un secinājumu pielietošanu savā akadēmiskajā darbībā, kas ļautu gūt pārliecību, ka stažēšanās ietvaros ir sasniegti 8.2.2. SAM mērķi (projekta iesniegumā plānotie).   !!! Šajā ārkārtas situācijā valstī augstskolai kritiski vajadzētu izvērtēt nepieciešamību sūtīt akadēmisko personālu stažēties ārpus valsts. | MK noteikumu Nr.251 18.1.11.1.apakšpunkts  MK noteikumu Nr.251 18.1.11.2.apakšpunkts |
| **19.** | **Vai konkrētais doktorants, kas vienlaicīgi AII ir pētnieks var iesaistīties citās projekta aktivitātēs, piemēram, stažēties, apgūt angļu valodu, jo ir akadēmiskajā amatā ievēlēts personāls (šobrīd kā pētnieks) un atbilst SAM 822 definīcijai?**  **#doktoranti** | Pirmkārt, projekta ietvaros ir atbalstāma AII darbinieku iesaiste projektā, ja tie atbilst MK noteikumos noteiktajam par mērķa grupu - ir doktoranti  un zinātniskā grāda pretendenti un sniedz ieguldījumu  MK noteikumu noteikto rezultātu rādītāju izpildē, kas paredz, ka atbalstu saņēmušo doktorantu skaits, kas ieguvuši doktora grādu un sešu mēnešu laikā pēc grāda iegūšanas strādā par akadēmisko personālu AII.  8.2.2. SAM Rādītāju pase sniedz definīciju un skaidrojumu MK noteikumu Nr.251  5.2.apakšpunktā minētiem rezultātu rādītājiem, paredzot, ka atbalstu saņēmušie doktoranti ir tie, kas 6 mēnešu laikā pēc doktora grāda ieguves tiek nodarbināti (ievēlēti) vismaz uz 1 gadu par akadēmisko personālu AII. Atbalsts plānots doktorantiem, kas akadēmiskos amatus līdz šim nav ieņēmuši. Sniedzot arī skaidrojumu, kad rezultāta rādītājs tiek uzskatīts par sasniegtu -  atbalstu saņēmušais doktorants, kurš ir ieguvis doktora grādu, pēc ievēlēšanas akadēmiskā amatā augstākās izglītības institūcijā turpina darba tiesiskās attiecības ar augstākās izglītības institūciju akadēmiskā amatā vismaz vienu gadu.  Atbalsts projekta ietvaros ir paredzēts doktorantiem, kuriem nav pieredzes akadēmiskos amatos. Doktorantu ar pieredzi akadēmiskos amatos iesaiste projektā ir vērtējama individuāli, un būtu pieļaujama tikai atsevišķos īpaši pamatotos gadījumos, vērtējot katru gadījumu atsevišķi.  Otrkārt, ja doktorants ir ievēlēts AII akadēmiskā amatā, tad viņš var pretendēt uz 8.2.2. atbalstu, kas paredzēts vēlētam akadēmiskam personālam - profesionālās angļu valodas apguve, stažēšanās pasākumi un akadēmiskā personāla kompetences pilnveides pasākumi.  Tādējādi 8.2.2. SAM atbalsts ir vērsts gan uz esošo, gan topošo akadēmisko personālu. Vienlaikus vēršam uzmanību, ka akadēmiskā amatā ievēlēts doktorants nevar saņemt dubultu atbalstu - gan kā akadēmiskais personāls, gan doktorants.  Atbilstoši MK noteikumu Nr.25 2.3.apakšpunktam AII akadēmiskais personāls ir attiecīgās AII akadēmiskajos amatos ievēlētie darbinieki. Respektīvi, tie darbinieki, kas atbilst Augstskolu likuma 27.panta pirmajai daļai. Tādējādi atbalsts ir plānots doktorantiem, kas akadēmiskos amatus līdz šim nav ieņēmuši.  Dalība 8.2.2. SAM nav liegta doktorantiem, kas uz iesaistes brīdi ir augstskolas zinātniskais personāls – atbilstoši Zinātniskās darbības likumam, bet pēc dalības projektā un doktora grāda iegūšanas tiktu ievēlēts par  darbinieku akadēmiskā amatā augstākās izglītības institūcijā.    No minētā izriet, ka augstskolas var iesaistīt projektā doktorantu (pat ja tas ir vēlēts zinātniskais personāls), kam līdz šim doktorantam nav bijusi pieredze akadēmiskā darbā (izņemot īpašus gadījumus).  Pēc dalības projektā pirms atkārtotas iesaistes projektā kā akadēmiskam personālam, vēlams redzēt izmaiņas viņa statusā – doktora grāds un ievēlēšana atbilstošā akadēmiskā amatā. Piemēram, AII plāno ka doktorants pēc dalības projektā un doktora grāda ieguves tiks ievēlēts akadēmiskā amatā, un tad atkārtoti tiks iesaistīts projektā, jau kā akadēmiskais personāls.  Līdz ar to atbalstām Jūsu sniegto skaidrojumu, ka doktorants pēc zinātniskā grāda iegūšanas/ievēlēšanas un jaunā darba līguma noslēgšanas (atbilstoši 8.2.2. SAM prasībām) varētu tikt iesaistīts arī citās projekta aktivitātēs. | MK noteikumu Nr.251 2.7., 5.2.1. apakšpunkts  MK noteikumu Nr.251 2.3. apakšpunkts  Augstskolu likuma6 27.panta 1.daļa |
| **20.** | CFLA mājaslapā pieejamo skaidrojumu jēdzienam "dubults atbalsts" saistībā ar doktoranta iesaisti projektā (8.jautājums: “Tādējādi 8.2.2.SAM atbalsts ir vērsts gan uz esošo, gan topošo akadēmisko personālu. Vienlaikus vēršam uzmanību, ka akadēmiskā amatā ievēlēts doktorants nevar saņemt dubultu atbalstu - gan kā akadēmiskais personāls, gan kā doktorants.”) un lūdzam tos precizēt/skaidrot konkrētāk. Vai "dubults atbalsts" domāts ka vienlaicīgi nevar saņemt atalgojumu projektā kā doktorants un darba ietvaros piedalīties mācībās un stažēties vai tam ir domāts cits konteksts.  **#doktoranti** | Vēršam uzmanību, ka akadēmiskā amatā ievēlēts doktorants nevar saņemt dubultu atbalstu - gan kā akadēmiskais personāls, gan doktorants.  Atbilstoši MK noteikumu Nr.25 2.3.apakšpunktam AII akadēmiskais personāls ir attiecīgās AII akadēmiskajos amatos ievēlētie darbinieki. Respektīvi, tie darbinieki, kas atbilst Augstskolu likuma 27.panta pirmajai daļai. Tādējādi atbalsts ir plānots doktorantiem, kas akadēmiskos amatus līdz šim nav ieņēmuši. |  |
| **21.** | Vai doktorants var piedalīties angļu valodas apmācībās?  **#doktoranti** | Nē, doktorants nevar piedalīties valodas apmācības kursos. Angļu valodas kursi, stažēšanās pasākumi un specializētas mācības ir paredzētas tikai augstskolas esošajam akadēmiskajam personālam. | MK noteikumu Nr.25.1  18.1.12. un 28.1.12.apakšpunkts |
| **22.** | Vai doktorants var saglabāt studiju virziena vadītājas amatu?  **#doktoranti** | Atbilstoši MK noteikumiem ir jāparedz doktorantu iesaiste akadēmiskajā darbā AII vismaz 12 mēnešus, paredzot nodarbinātību atbilstoši vēlēta akadēmiskā personāla nodarbinātības nosacījumiem un nepārsniedzot 50% no pilnas pedagoga darba slodzes.  Minētais ierobežojums paredzēts, lai doktorants varētu koncentrēties primāri doktora disertācijas veiksmīgai izstrādei un doktora grāda iegūšanai, lai turpinātu akadēmisko karjeru augstākās izglītības iestādē.  MK noteikumi neliedz ārpus projekta doktorantam būt vēl papildus darba attiecībās ar citu vai to pašu darba dēvēju, bet AII būtu kritiski jāizvērtē gan doktoranta spēja pie pilnas darba slodzes vēl sagatavot atbilstošas kvalitātes doktora disertāciju, kā arī sasniegt AII MK noteikumos noteiktos rezultātu rādītāju – atbalstu saņēmušo ārvalstu pasniedzēju skaits, kas sešu mēnešu laikā pēc atbalsta beigām turpina akadēmisko darbu Latvijas AII. | MK noteikumu Nr.25.1  17.1. un 27.1.apakšpunkts  MK noteikumu Nr.25.1  5.2.1.apakšpunktā |
| **23.** | Vai ārvalstu akadēmiskais personāls pēc atbalsta saņemšanas projektā un jauna darba līguma noslēgšanas ar augstākās izglītības iestādi var mācīties latviešu valodu, ko nav izdarījis laikā kamēr saņēma atbalstu no projekta?  **#ārvalstu pasniedzējs** | Pamatā tika plānots, ka ārvalstu akadēmiskais personāls projekta laikā, kamēr saņem atalgojumu no projekta finanšu līdzekļiem, apgūst arī latviešu valodas apmācības, tieši tādēļ, lai varētu turpināt uzsāktās darba attiecības AII pēc projekta finansējuma.  Tomēr, vienīgais iemesls kāpēc varētu šādus gadījumus atbalstīt ir, ja nākotnē FS domā, ka ārvalstu lektoru varētu ievēlēt akadēmiskā amatā konkrētajā augstskolā un tas turpinātu tur darbu AII, tad loģiski secināms, ka pasniedzējs plāno saistīt savu nākotni ar Latviju un ņemot vērā valsts valodas likuma prasības, pasniedzējam jāmāk valsts valoda. |  |
| **24.** | Vai projekta SAM 822 ietvaros iesaistītais doktorants kas ir mērķa grupas dalībnieks var lasīt lekcijas ārvalstu augstākās izglītības iestādēs darba līguma ietvaros, kas ir noslēgts ar augstākās izglītības iestādi un tiek finansēts no projekta līdzekļiem.  Komandējums paredzēts kā akadēmiskajam personālam Eiropas Savienības *Erasmus+*  programmas ietvaros (akadēmiskā personāla mobilitātei (docēšana partneraugstskolā)) Mobilitātes dalībniekiem tiks piešķirts finansējums **ceļa un uzturēšanās izdevumiem.**  **#doktoranti** | No savas puses nesaskatām šķēršļus 8.2.2. SAM ietvaros piesaistītā doktoranta, kam ir noslēgts darba līgums ar AII par akadēmiskā darba veikšanu projekta ietvaros, nosūtīšanu mobilitātē, lasīt lekcijas ārvalstu augstākās izglītības iestādēs Eramsus + projekta ietvaros.  Minētā projektu papildinātība būtu atbalstāma, ja tā nerada šķēršļus 8.2.2. SAM projekta mērķu sasniegšanai, jo 8.2.2. SAM projekts paredz, ka AII doktorantu pēc grāda ieguves plāno ievēlēt akadēmiskā amatā.  Ņemot vērā, ka atlase uz akadēmiskiem amatiem augstākās izglītības iestādēs ir atklāta, tad ārvalstu pieredze var nāk par labu doktoranta tālākai akadēmiskai karjerai.  AII atbilstoši jānoformē komandējumā dokumentācija, kā arī skaidri jānodala finansējuma avoti, jo 8.2.2. SAM ietvaros doktorantiem nav paredzēti ceļa un uzturēšanās izdevumi ārvalstīs. |  |
| **25.** | Problēma veidojas tajos gadījumos, kad doktora grāda iegūšana un ievēlēšana docētāja amatā notikusi pirms 12 mēnešu nostrādāšanas doktoranta (vieslektora) statusā, jo  pēc grāda saņemšanas un ievēlēšanas lektora amatā, augstskolai jāslēdz jauns līgums ar lektoru - jaunā statusā uz ievēlēšanas laiku (6 gadi), bet, lai izpildītos SAM rādītājs, tiek prasīts vispirms nostrādāt 12 mēnešus doktoranta statusā ar ES finansējumu un tad slēgt jaunu līgumu par darbu vēlēta docētāja amatā vismaz un 12 mēnešiem.  Vai drīkst līgumu jaunajā statusā noslēgt uzreiz pēc ievēlēšanas, bet stājas spēkā, tad, kad ir pagājuši 12 mēneši ar ES fondu atbalstu. Vai šāds risinājums būtu pieņemams? Jo MK nosacījumi, kā var saprast, ir pretrunā augstskolu kārtībai gadījumos, kad aizstāvēšana un ievēlēšana notiek ātrāk nekā pēc 12 mēnešiem.  **#doktoranti** | Jā, var tā darīt, ka līgums jaunajā statusā tiek noslēgts uzreiz pēc ievēlēšanas, bet stājas spēkā un atlīdzību no augstskolas pamatbudžeta saņem, tad, kad ir pagājuši 12 mēneši (iepriekš noslēgtais līgums) ar ES fondu atbalstu, ko arī FS atrunā līgumā.  Rezultāta rādītājs tiek ieskaitīts kā sasniegts, tajā brīdī, kad beidzies ES fondu atbalsts un stājas spēkā darba līgums.  Tikai jāpievērš uzmanību šāda veida līgumiem, kur, piemēram, līgums noslēgts nupat ar doktorantu, pēc mēneša vai trim (pieņemams būtu pēc 6 mēnešiem vismaz, tad nav aizdomas arī par krāpšanos) jau tiek ievēlēts akadēmiskajā amatā, tas nav loģiski un nebūtu pieļaujams. |  |
| **26.** | Ārvalstu akadēmiskais personāls ar dalītu iesaistes laiku uzsāka dalību projektā 03.06.2019. - 02.06.2021. Paralēli tam viņš 20.11.2019. tika ievēlēts kā vadošais pētnieks. Vai šī persona var piedalīties arī specializētajās mācībās, ja no vienas puses saņem atbalstu projektā kā ārvalstu akadēmiskais personās, bet no otras puses ir vēlēts personāls, kā arī atbilstoši Augstskolu likuma 40.panta 2.punktam "Viesprofesoriem, asociētajiem viesprofesoriem, viesdocentiem, vieslektoriem un viesasistentiem ir tādas pašas tiesības un pienākumi kā profesoriem, asociētajiem profesoriem, docentiem, lektoriem un asistentiem". **#ārvalstupasniedzējs**  Zinātniskā grāda pretendents tika iesaistīts projektā 07.05.2020, ar domu, ka šīs ārkārtas situācijas dēļ savu promocijas darbu aizstāvēs rudenī. Taču tas tika aizstāvēts ātrāk - 19.06.2020., kā rezultātā pēc projekta nosacījumiem, 6 mēnešu laikā šī persona ir jāievēl kā akadēmiskais personāls. Kā šajā situācijā rīkoties - ievēl, saņem atbalstu no projekta un paralēli slēdz līgumu ar fakultāti?  **#doktoranti** | Ņemot vērā, ka AII 8.2.2. SAM projekta ietvaros ir noslēgusi līgumu ar ārvalstu akadēmisko personāla pārstāvi kā viesdocentu, kas ir spēkā līdz 2021.gada 6.jūnijam, tad šajā gadījumā minētais ārvalstu akadēmiskā personāla pārstāvis 8.2.2. SAM projektā līdz līguma beigām ir uzskatāms par viesdocentu, kam atbilstoši MK noteikumu Nr.251 17.2apakšpunktam paredzēts atbalsts nodarbinātībai kā mācībspēkiem AII Latvijā vismaz sešus mēnešus un latviešu valodas mācībām.  Pēc sniegtās informācijas saprotams, ka jau esot iesaistītam 8.2.2. SAM projektā kā ārvalstu akadēmiskais personāls, persona ir ievēlēts AII arī kā vadošais pētnieks un varētu pretendēt uz atbalstu, kas paredzēts augstskolas esošajam akadēmiskajam personālam, atbilstoši MK noteikumu Nr.251 17.3.apakšpunktam.  Ņemot vērā, ka 8.2.2. SAM projekta ietvaros, viena persona vienlaikus var saņemt atbalstu tikai vienā statusā – kā doktorants vai kā akadēmiskais personāls, vai kā ārvalsts akadēmiskais personāls, tad AII būtu jāizšķiras, kādā statusā ārvalstu akadēmiskais personāls vai esošais akadēmiskais personāls konkrētā persona piedalās 8.2.2. SAM projektā. Ja personas statuss projekta laikā mainās, tad konkrētā persona projektā secīgi var saņemt atbalstu, kas paredzēts atšķirīgām mērķa grupām.  Piemēram, konkrētajā gadījumā, pēc 2021.gada 6.jūnija 8.2.2. SAM projektā piesaistītais ārvalstu akadēmiskais personāls, būs izpildījis visas saistības 8.2.2.SAM projektā kā ārvalstu akadēmiskais personāls un varēs iesaistīties pasākumos, kas paredzēti AII esošajam akadēmiskajam personālam, jo ievēlēts AII arī kā vadošais pētnieks.  Attiecībā uz zinātniskā grāda pretendentu (doktorantu) situācija ir līdzīga, ka viena persona vienlaikus var saņemt atbalstu tikai vienā statusā – kā doktorants vai kā akadēmiskais personāls, vai kā ārvalsts akadēmiskais personāls. Līdz ar to, minētā persona projektā ir doktoranta statusā līdz atbalsta saņemšanas beigām. Minētā persona var tikt ieskaitīta projekta rezultātu rādītājos brīdī, kad tiek ievēlēta par akadēmisko personālu, neskatoties uz to, ka turpina saņemt atbalstu projektā kā doktorants. Ņemot vērā, ka doktorants projektā ir nodarbināts uz 50 procentiem no pilnas pedagoga darba slodzes, tad atlikušās slodzes ietveros, AII var nodarbināt doktorantu kā ievēlētu akadēmisko personālu ārpus projekta, atbilstoši saviem iekšējiem normatīviem aktiem nosakot slodzes un atalgojuma apmēru. | MK noteikumu Nr.251 17.2 apakšpunktam  MK noteikumu Nr.251 17.3 apakšpunkts |
| **27.** | Vai ar ārvalstu pasniedzēju pēc iesaistes projektā par projekta līdzekļiem var slēgt brīvprātīgā darba līgumu?  **#ārvalstu pasniedzējs** | Atbilstoši sākotnējam novērtējumam  “Augstākās izglītības institūciju akadēmiskā personāla stiprināšana stratēģiskās specializācijas jomās” (Izskatīts 2017.gada 16.novembra  Eiropas Savienības struktūrfondu un Kohēzijas fonda 2014.—2020.gada plānošanas perioda izglītības, prasmju un mūžizglītības prioritārā virziena apakškomitejas sēdē) (turpmāk – sākotnējais novērtējums) specifiskā atbalsta mērķa 8.2.2. “Stiprināt augstākās izglītības institūciju akadēmisko personālu stratēģiskās specializācijas jomās” (turpmāk – 8.2.2. SAM) ietvaros paredzēts veicināt ārvalstu pasniedzēju nodarbinātību AII Latvijā, tostarp nodrošinot viņiem latviešu valodas apguvi, tādējādi sekmējot augstākās izglītības internacionalizāciju, eksportu un starptautisko konkurētspēju, kā arī paplašinot Latvijas AII cilvēkkapitālu saskaņā ar Nacionālajā attīstības plānā 2014.–2020.gadam un nozares politikas plānošanas dokumentos noteikto. Paredzēts, ka uz Eiropas Sociālā fonda (turpmāk – ESF) finansējumu varēs pretendēt ārvalstu mācībspēki (saskaņā ar Augstskolu likuma 40. pantu – viesprofesors, asociētais viesprofesors, viesdocents, vieslektors vai viesasistents) pilna vai nepilna laika darbam kādā no Latvijas AII uz terminēta darba līguma pamata. Minētam atbalstam ir jāsniedz ieguldījums Izglītības attīstības pamatnostādņu 2014.–2020. gadam rīcības virziena “Pedagogu un akadēmiskā personāla motivācijas un profesionālās kapacitātes paaugstināšana” rādītājos, paredzot paaugstināt cilvēkresursu kapacitāti izglītībā, tostarp palielinot ārvalstu mācībspēku ISCED 5. un 6. līmenī skaita īpatsvaru, % no kopējā akadēmiskā personāla skaita, sasniedzot rādītāju 2017. gadā – 5 % un 2020. gadā – 7% (turpmāk – IAP rādītājs).  Papildus plānotam atbalstam 8.2.2. SAM ietvaros paredzēts, ka 8.2.2. SAM 1. un 2.kārtas finansējuma saņēmējiem, jānodrošina, ka 30 % ESF finansējumu saņēmušo ārvalstu pasniedzēju jeb 90 personas turpinās akadēmisko darbu kā akadēmiskais personāls Latvijas AII 6 mēnešu laikā pēc atbalsta beigām turpina akadēmisko darbu Latvijas AII. Paredzot, ka ārvalstu mācībspēks var būt nodarbināts Latvijas AII patstāvīgi vai uz t.s. “dual-appointment” nosacījumiem, proti, viņa pamata darba vieta ir kāda no ārvalsts AII un kā AII attiecīgais mācībspēks Latvijā ir nodarbināts papildus savai pamata darba vietai.  Darbības programmas “Izaugsme un nodarbinātība” 8.2.2. SAM rādītāju noteikšanas apraksts paredz, projekta rezultātu rādītāju Nr.r.8.2.2.b “Atbalstu saņēmušo ārvalsts pasniedzēju skaits, kas 6 mēnešu laikā pēc atbalsta beigām turpina akadēmisko darbu Latvijas augstākās izglītības institūcijā (kā akadēmiskais personāls vai ārvalsts pasniedzējs (Personu skaits)”, uzskata par sasniegtu, ja atbalstu saņēmušie ārvalstu pasniedzēji (unikālās personas) 6 mēnešu laikā pēc atbalsta beigām, turpina akadēmisko darbu Latvijas augstākās izglītības institūcijā kā akadēmiskais personāls vai ārvalsts pasniedzējs tādā laika apmērā, kādā saņemts atbalsts projekta ietvaros.  Atbilstoši Augstskolu likumam 3.panta septītajai daļai, lai 8.2.2. SAM ietvaros veiktie pasākumi attiecībā uz ārvalstu pasniedzēju piesaisti sniegtu ieguldījumu IAP rādītājā, ārvalstu akadēmiskais personāls Latvijas AII var būt  viesprofesors, asociētais viesprofesors, viesdocents, vieslektors, profesors, asociētais profesors, docents un lektors, kas iepriekšējo piecu gadu laikā vismaz vienu gadu nepārtraukti bijis nodarbināts akadēmiskā amatā kādā no akreditētām Eiropas Savienības, Eiropas Ekonomikas zonas vai Ekonomiskās sadarbības un attīstības organizācijas valstu, izņemot Latviju, augstskolām.  Saskaņā ar Augstskolu likuma 40.panta pirmo un trešo daļu, ja augstskolā vai koledžā ir brīvs vai uz laiku brīvs akadēmiskais amats, senāts pēc fakultātes domes ierosinājuma vai koledžas padome var nolemt neizsludināt konkursu, bet uz laiku līdz diviem gadiem pieņemt darbā viesprofesoru, asociēto viesprofesoru, viesdocentu, vieslektoru vai viesasistentu un augstskolas uzaicinātie ārvalstu mācībspēki Latvijā maksā nodokļus, ir atbrīvoti no valsts nodevām par vīzām, kā arī saņem atļauju dzīvot un strādāt Latvijā darba līgumā paredzētajā laikā saskaņā ar spēkā esošajiem likumdošanas aktiem un Saeimas apstiprinātajiem starptautiskajiem līgumiem.  Augstskolu likums regulē akadēmiskā personāla ievēlēšanas kārtību gadījumā, ja AII vēlas ārvalstu akadēmisko personālu ievēlēt profesora, asociētā profesora, docenta vai lektora amatā.  No minētā secināms, ka 8.2.2. SAM ietvaros atbalstu saņēmušajiem ārvalstu pasniedzējiem turpinot akadēmisko darbu Latvijas augstākās izglītības institūcijā kā akadēmiskais personālam vai ārvalstu pasniedzējiem ir jābūt ievēlētiem vai pieņemtiem darbā saskaņā ar Augstskolu likumu.  Apkopojot iepriekš secināto, norādām, ka ne 8.2.2. SAM mērķis un tā plānotais ieguldījums IAP rādītājā, ne 8.2.2. SAM rādītāju noteikšanas apraksts neparedz, ka 8.2.2. SAM projektu rādītājā var ieskaitīt ārvalstu akadēmisko personālu, kas turpina akadēmisko darbu AII kā akadēmiskais personāls vai ārvalsts pasniedzējs uz brīvprātīgā darba līguma pamata.  Augstskolu likums paredz noteiktu kārtību ārvalstu pasniedzēju iesaistei akadēmiskā darbā AII, kas paredz ievēlēšanu akadēmiskā amatā vai slēdzot terminētu darba līgumu. | Augstskolu likuma[[7]](#footnote-7) 3.panta 7.daļa  Augstskolu likuma6 40.panta 1.daļa |

1. 2018.gada 9.janvāra Ministru kabineta noteikumi Nr.25. “Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās, otrās un trešās projektu iesniegumu atlases kārtas īstenošanas noteikumi” [↑](#footnote-ref-1)
2. Ministru kabineta 2015.gada 10.februāra noteikumi Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā”. [↑](#footnote-ref-2)
3. Publisko iepirkumu likums [↑](#footnote-ref-3)
4. 4 Ministru kabineta 2016.gada 5.jūlija noteikumi Nr.445 “Pedagogu darba samaksas noteikumi”. [↑](#footnote-ref-4)
5. 5 Darba likums [↑](#footnote-ref-5)
6. 6Augstskolu likums, 1995.gada 2.novembris [↑](#footnote-ref-6)
7. 6Augstskolu likums, 1995.gada 2.novembris [↑](#footnote-ref-7)